સરકારે ૨૦૧૪માં અમદાવાદ શહેરનો ડેવલપમેન્ટ પ્લાન મંજુર કર્યો તે વેળાએ આશ્રમ રોડની બંને તરફ ૨૦૦ મીટરના પટ્ટામાં CBD ઝોનમાં ૫.૪ની FSI આપી હતી તો મેટ્રો-બીઆરટીએસ રૂટના બંને તરફ ૨૦૦ મીટરના પટ્ટામાં ૪ની FSI આપી હતી જ્યારે તાજેતરમાં રાજ્ય સરકારે અમદાવાદ શહેર સહિત અન્ય મહાનગરમાં ૩૬થી ૪૫ મીટર સુધીના પહોળા રોડ ઉપર ૩.૬થી ૪ની FSI  આપવાનું નોટિફિકેશન જાહેર કરી દીધું છે પણ આ બંને કિસ્સામાં રોડની બંને તરફ ૨૦૦ મીટરના પટ્ટાની ગણતરી કેવી રીતે કરવી તેને લઇ વિવાદ થયો છે કેમ કે, બંને નોટિફિકેશનમાં ગણતરી અલગ-અલગ છે.